《再用前韵走笔答方时鸣侍御二首 其二》
明代·王缜

知时好雨送新凉，毕宿当空尾宿藏。入夜詹花沾席细，摇风银宿傍阶长。

云来不费栾巴酒，冤洗多归御史堂。调燮阴阳非我分，积诚心意事吾皇。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。